ai4bharat/Pralekha huggingface dataset:
குடியரசுத் தலைவர் செயலகம்
ஒடிசா தேசிய சட்டப் பல்கலைக்கழக பட்டமளிப்பு விழாவில் குடியரசுத் தலைவர் பங்கேற்பு
உங்கள் தொழில்முறை நேரத்தின் ஒரு பகுதியை வசதியற்ற அல்லது பின்தங்கியவர்களுக்கு சேவை செய்ய ஒதுக்குங்கள்: சட்ட மாணவர்களுக்கு ஜனாதிபதி முர்மு வேண்டுகோள்
இந்தியக் குடியரசுத் தலைவர் திருமதி திரௌபதி முர்மு இன்று  கட்டாக்கில் நடைபெற்ற தேசிய சட்டப் பல்கலைக்கழகத்தின் பட்டமளிப்பு விழாவில் கலந்து கொண்டு உரையாற்றினார் .
இந்நிகழ்ச்சியில் பேசிய குடியரசுத் தலைவர், இந்தியாவின் சுதந்திரப் போராட்டம் தகுதிவாய்ந்த வழக்கறிஞர்களால் வழிநடத்தப்பட்டது என்றார் . அந்த தலைமுறைகளைச் சேர்ந்த ஏராளமான வழக்கறிஞர்கள் தேசத்திற்காக தியாக உணர்வால் நிரப்பப்பட்டனர் என்பதை இது காட்டுகிறது. மது-பாரிஸ்டர் என்று பிரபலமாக குறிப்பிடப்படும் உத்கல் கவுரவ் மதுசூதன் தாஸை நினைவு கூர்ந்த அவர், அவரது பிறந்த நாள் ஒடிசாவில் 'வழக்கறிஞர்கள் தினமாக' கொண்டாடப்படுகிறது. ஒடிசா மக்களைப் பொறுத்தவரை, 'மகாத்மா காந்தி' மற்றும் 'மது-பாரிஸ்டர்' ஆகியோர் இந்தியாவின் சுதந்திரப் போராட்டத்தின் மிகவும் மரியாதைக்குரிய இரண்டு சின்னங்கள் என்று அவர் கூறினார். அவர்களைப் போன்ற சிறந்த சுதந்திரப் போராட்ட வீரர்களும் வழக்கறிஞர்களும் ஒரு முற்போக்கான மற்றும் ஒருங்கிணைந்த சமூகத்தைக் கட்டியெழுப்புவதற்காக நீதி, சுதந்திரம், சமத்துவம் மற்றும் சகோதரத்துவம் ஆகிய கொள்கைகளை உயர்த்திப் பிடித்தனர்.
அரசியலமைப்பு கொள்கைகளை கடைப்பிடிப்பதில் மாணவர்கள் உறுதியாக இருக்க வேண்டும் என்று ஜனாதிபதி வலியுறுத்தினார். தேசத்தின் முன்னுரிமைகள் குறித்து உணர்திறன் கொண்டவர்களாக இருக்குமாறு அவர் அவர்களுக்கு அறிவுறுத்தினார். அந்த தேசிய முன்னுரிமைகளுக்கு பங்களிக்க அவர்கள் நனவான முயற்சிகளை மேற்கொள்ள வேண்டும் என்று அவர் கூறினார்.
ஒடிசா தேசிய சட்டப் பல்கலைக்கழகத்தின் 'சத்தியே ஸ்திதோ தர்மம்' என்ற தாரக மந்திரத்தைக் குறிப்பிட்ட குடியரசுத் தலைவர், பண்டைய இந்தியாவில் நீதிமன்றங்களை விவரிக்க அடிக்கடி பயன்படுத்தப்படும் இரண்டு சொற்கள் 'தர்மசபா' மற்றும் 'தர்மாதிகாரணம்' என்று பொருள்படும். இன்றைய நவீன இந்தியாவைப் பொறுத்தவரை, நமது தர்மம் இந்திய அரசியலமைப்பில் அடங்கியுள்ளது என்றார். இதுவே நாட்டின் மிக உயர்ந்த சட்டமாகும். இன்று தேர்ச்சி பெறும் இளம் மாணவர்கள் உட்பட ஒட்டுமொத்த சட்டத்துறையினரும் அரசியலமைப்பை தங்கள் புனித நூலாக கடைபிடிக்க வேண்டும் என்று அவர் கூறினார்.
சக குடிமக்களுக்கு உதவக்கூடிய நிலையில் உள்ள ஒவ்வொரு இந்தியருக்கும் பெண்கள் உட்பட நமது மக்கள்தொகையில் பாதிக்கப்படக்கூடிய பிரிவினருக்கு சம வாய்ப்பு மற்றும் மரியாதையை வழங்குவது மிக உயர்ந்த முன்னுரிமையாக இருக்க வேண்டும் என்று குடியரசுத் தலைவர் கூறினார். நமது வசதி குறைந்த மற்றும் பாதிக்கப்படக்கூடிய சக குடிமக்களில் பெரும்பாலோர் தங்கள் உரிமைகளைப் பற்றி கூட அறிந்திருக்கவில்லை, நிவாரணம் அல்லது நீதியைப் பெற நீதிமன்றங்களை அணுகுவதற்கான வழிகளும் அவர்களிடம் இல்லை. தங்கள் தொழில் நேரத்தின் ஒரு பகுதியை வசதியற்ற அல்லது பின்தங்கியவர்களுக்கு சேவை செய்ய ஒதுக்குவது தங்களது கடமை என்று அவர் மாணவர்களிடம் கூறினார். உண்மையான இரக்க உணர்வுடன் ஏழைகளுக்கும் பலவீனமானவர்களுக்கும் உதவ தங்கள் தொழில்முறை நடவடிக்கைகளில் ஒரு சிறிய பகுதியையாவது செலவிடுமாறு அவர் அவர்களை வலியுறுத்தினார். சட்டம் என்பது வெறும் தொழில் மட்டுமல்ல, அது ஒரு அழைப்பு என்று சரியாகச் சொல்லப்படுகிறது என்று அவர் மேலும் கூறினார்.
புதிய மற்றும் புதுப்பிக்கத்தக்க எரிசக்தி அமைச்சகம்
கூரை மீது பொருத்தப்படும் சூரிய ஒளிசக்தி பற்றிய இந்திய அளவிலான விழிப்புணர்வு பிரச்சாரம்: கர்நாடகத்தில் மத்திய அமைச்சர் திரு பகவாந்த் கூபா துவக்கம்
கூரை மீது பொருத்தப்படும் சூரிய ஒளிசக்தி பற்றிய இந்திய அளவிலான விழிப்புணர்வு பிரச்சாரத்தை கர்நாடகத்தின் பிடாரில் மத்திய புதிய மற்றும் புதுப்பிக்கத்தக்க எரிசக்தி இணையமைச்சர் திரு பகவாந்த் கூபா நேற்று தொடங்கி வைத்தார். கர்நாடக அரசின் எரிசக்தி மற்றும் கன்னட கலாச்சார அமைச்சர் திரு வி. சுனில்குமார் உள்ளிட்டோர் நிகழ்ச்சியில் கலந்து கொண்டனர்.
துவக்க விழாவில் பேசிய அமைச்சர் திரு கூபா, மக்களின் பங்களிப்பு இல்லாமல் எத்தகைய பெரிய யோசனையும் வெற்றி பெறாது என்று கூறினார். உலக வெப்பமயமாதல் மற்றும் பருவநிலை மாற்ற பிரச்சினையில் சாமானிய மக்களும் பங்குபெறும் வாய்ப்பை கூரை மீது பொருத்தப்படும் சூரிய ஒளிசக்தித் திட்டம் அளிப்பதாக அவர் தெரிவித்தார்.
பிரதமர் திரு மோடி நிர்ணயித்துள்ள பஞ்சாமிர்த இலக்குகளை சுட்டிக்காட்டிய அமைச்சர், 2030-ஆம் ஆண்டிற்குள் 500 ஜிகாவாட் புதை படிவம் அல்லாத எரிசக்தித் திறனை அடைவதை நோக்கி அமைச்சகம் பணியாற்றி வருவதாகக் குறிப்பிட்டார். இதில் கூரை மீது பொருத்தப்படும் சூரிய ஒளிசக்தித் திட்டம் முக்கிய பங்கு வகிக்கும் என்றும், இந்த இலக்கை அடைவதற்கு இரண்டு மற்றும் மூன்றாம் தர நகரங்கள் அதிகபட்ச திறனை பெற்றிருப்பதாகவும் அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1831257
சுகாதாரம் மற்றும் குடும்ப நலத்துறை அமைச்சகம்
சுமார் 1.05 கோடி கொவிட் தடுப்பூசி டோஸ்கள்: மாநிலங்கள் மற்றும் யூனியன் பிரதேசங்களின் கையிருப்பில்
1.05 கோடிக்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மத்திய அரசு இதுவரை, 26.69 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 25,67,21,069 டோஸ் தடுப்பூசி  பயன்படுத்தப்பட்டுள்ளன.
நாடு தழுவிய தடுப்பூசித் திட்டத்தின் ஒரு பகுதியாக அடுத்த மூன்று நாட்களில் கூடுதலாக 47,43,580 தடுப்பூசி டோஸ்களை மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட மூன்றாம் கட்ட கொவிட்-19 தடுப்பூசி உத்தி, மே 1 முதல் தொடங்கப்பட்டுள்ளது. இந்த உத்தியின் கீழ் ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்கிவருவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1727132
பிரதமர் அலுவலகம்
அனைத்து மாநிலங்கள் மற்றும் யூனியன் பிரதேசங்களைச் சேர்ந்த தொழிலாளர் நல அமைச்சர்களின் தேசிய தொழிலாளர் மாநாட்டில் பிரதமரின் உரை
வணக்கம்!
சண்டிகரின் நிர்வாகி திரு பன்வாரிலால் புரோஹித் அவர்களே, அமைச்சரவை நண்பர்களான திரு புபேந்தர் யாதவ் மற்றும் திரு ராமேஸ்வர் தெளி அவர்களே, அனைத்து மாநிலங்களின் தொழிலாளர் நலத்துறை அமைச்சர்களே, செயலாளர்களே, இதர பிரமுகர்களே, தாய்மார்களே, அன்பர்களே! முதலில் பகவான் திருப்பதி பாலாஜியை தலை வணங்கி எனது உரையைத் தொடங்குகிறேன்.
ஆகஸ்ட் 15-ஆம் தேதி நம் நாடு விடுதலையின் 75-வது ஆண்டு நிறைவு செய்து சுதந்திரத்தின் ‘அமிர்த காலத்திற்குள்' நுழைந்தது. அமிர்த காலத்தில் வளர்ச்சி மிகுந்த இந்தியாவை கட்டமைப்பதற்கான கனவுகளையும், லட்சியங்களையும் நிறைவேற்றும் மிகப்பெரிய பொறுப்பு இந்திய தொழிலாளர்களிடம் உள்ளது. இத்தகைய எண்ணத்தோடு, அமைப்பு சார்ந்த மற்றும் அமைப்புசாரா துறையில் ஈடுபட்டுள்ள கோடிக்கணக்கான தொழிலாளர்களுக்காக நாம் தொடர்ந்து பணியாற்றி வருகிறோம்.
பிரதமரின் ஷ்ரம்-யோகி மாந்தன், பிரதமரின் சுரக்ஷா பீமா மற்றும் பிரதமரின் ஜீவன் ஜோதி பீமா போன்ற பல்வேறு முன்முயற்சிகள் பணியாளர்களுக்கு பாதுகாப்பை வழங்கியுள்ளன. இது போன்ற திட்டங்களால் அமைப்புசாரா துறையில் பணியாற்றும் தொழிலாளர்களிடையே தங்களது கடின உழைப்பிற்கு உரிய அங்கீகாரம் கிடைக்கிறது என்ற நம்பிக்கை எழுகிறது. தொழிலாளர்களுக்கு அதிகபட்சப் பலன்கள் கிடைக்கும் வகையில் மத்திய மற்றும் மாநிலங்களின் முன்முயற்சிகளை நாம் ஒருங்கிணைக்க வேண்டும்.
நண்பர்களே,
கொரோனா காலகட்டத்தில், அவசரகால கடன் உறுதி திட்டம், லட்சக்கணக்கான சிறு தொழில்களுக்கு உதவியுள்ளது. சுமார் 1.5 கோடி மக்களின் வேலையை இத்திட்டம் பாதுகாத்ததாக ஆய்வு ஒன்று தெரிவிக்கிறது. பணியாளர் வைப்பு நிதி நிறுவனம் கோடிக்கணக்கான ரூபாயை முன்கூட்டியே பயனாளிகளுக்கு வழங்கியது, கொவிட் காலகட்டத்தில் பேருதவியாக இருந்தது. தொழிலாளர்களுக்கு நாடு ஆதரவளித்ததை போல, பெருந்தொற்றிலிருந்து இந்தியா மீண்டு வர பணியாளர்கள் தங்களது முழு ஆற்றலையும் வெளிப்படுத்துகிறார்கள். உலகளவில் மிக வேகமாக வளர்ந்து வரும் பொருளாதாரமாக இந்தியா இன்று திகழ்வதற்கு முக்கிய காரணம் நமது தொழிலாளர்களே.
நண்பர்களே,
நாட்டின் ஒவ்வொரு தொழிலாளரையும் சமூக பாதுகாப்பு வரம்பிற்குள் கொண்டு வருவதற்கான சிறந்த முன்னுதாரணம், இ-ஷ்ரம் தளம். அமைப்புசாரா தொழிலாளர்களுக்காக கடந்த ஆண்டு அறிமுகப்படுத்தப்பட்ட இந்த தளத்தில் 400 துறைகளைச் சேர்ந்த 28 கோடி பணியாளர்கள் பதிவு செய்துள்ளனர் என்பதை மகிழ்ச்சியுடன் தெரிவித்துக் கொள்கிறேன். குறிப்பாக கட்டுமான தொழிலாளர்கள், புலம்பெயர் பணியாளர்கள் மற்றும் இல்லங்களில் பணிபுரிவோர் அதிகமாக பயனடைந்துள்ளனர்.
மாநில தளங்களை தேசிய தளங்களுடன் ஒருங்கிணைக்குமாறு இந்த மாநாட்டில் கலந்து கொண்டுள்ள அனைவரையும் கேட்டுக்கொள்கிறேன். இதன் மூலம் நாட்டின் அனைத்து தொழிலாளர்களுக்கும் புதிய வாய்ப்புகள் உருவாக்கப்படுவதோடு மாநிலங்களும் பயனடையும்.
நாட்டின் முழு திறனையும் வெளிக்கொணர்வதில் உங்கள் அனைவரின் கூட்டு முயற்சி மிக முக்கிய பங்கு வகிக்கும் என்பதில் நான் உறுதியோடு இருக்கிறேன். இந்த நம்பிக்கையோடு உங்கள் அனைவருக்கும் மீண்டும் ஒருமுறை நன்றியை தெரிவித்துக் கொள்கிறேன்.
மிக்க நன்றி!
பிரதமர் அலுவலகம்
லோகமான்ய பால கங்காதர திலகர் மற்றும் சந்திர சேகர் ஆசாத் ஆகியோரின் பிறந்தநாளில் பிரதமர் அவர்களுக்கு புகழாரம்
லோகமான்ய பால கங்காதர திலகர் மற்றும் சந்திரசேகர் ஆசாத் ஆகியோரின் பிறந்தநாளில் பிரதமர் திரு.நரேந்திர மோடி அவர்களுக்கு புகழாரம் செலுத்தியுள்ளார். அவர் பகிர்ந்துள்ள டுவிட்டர் பதிவில், “இந்தியத் தாயின் வீரமான புதல்வர்களான லோகமான்ய பால கங்காதர திலகர், சந்திர சேகர் ஆசாத் ஆகியோரின் பிறந்தநாளில், அவர்களை அன்புடன் வணங்குகிறேன்” என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
12 கோடியை நெருங்கியது இந்தியாவின் மொத்த தடுப்பூசி போடும் எண்ணிக்கை
கொவிட்-19 தொற்றுக்கு எதிரான உலகின் மாபெரும் தடுப்பூசி போடும் திட்டத்தின் கீழ் இதுவரை செலுத்தப்பட்டுள்ள தடுப்பூசியின் எண்ணிக்கை சுமார் 12 கோடியை எட்டியுள்ளது.
இன்று காலை 7 மணி வரை, 17,37,539 முகாம்களில் 11,99,37,641 பயனாளிகளுக்கு கொவிட் தடுப்பூசி செலுத்தப்பட்டுள்ளது.
கடந்த 24 மணி நேரத்தில் சுமார் 30 லட்சம் டோஸ்கள் வழங்கப்பட்டுள்ளன.
91-வது நாளான நேற்று , நாடு முழுவதும் 30,04,544 பேருக்குத் தடுப்பூசி வழங்கப்பட்டது.
கடந்த 24 மணி நேரத்தில் 2,34,692 பேர் புதிதாகப் பாதிக்கப்பட்டுள்ளனர்.
தமிழ்நாடு, மகாராஷ்டிரா, உத்தரப் பிரதேசம், தில்லி, சத்திஸ்கர், கர்நாடகா, மத்தியப் பிரதேசம், கேரளா, குஜராத், ராஜஸ்தான், ஆகிய பத்து மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 79.32 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 63,729 பேரும், உத்தரப் பிரதேசத்தில் 27,360 பேரும், தில்லியில் 19,486 பேரும் புதிதாக தொற்றுக்கு ஆளாகியுள்ளனர்.
இந்தியாவில் தற்போது 16,79,740 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 11.56 சதவீதமாகும்.
நாட்டில் குணமடைந்தவர்களின் எண்ணிக்கை 1,26,71,220 ஆக  இன்று பதிவாகியுள்ளது. கடந்த 24 மணி நேரத்தில் 1,23,354 பேர் புதிதாகக் குணமடைந்துள்ளனர்.
கடந்த 24 மணி நேரத்தில் 1,341 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1712389
--------
(Visitor Counter : 148
கனரகத் தொழில்கள் அமைச்சகம்
இந்திய வாகன தொழில்துறையில் புதுமையான தொழில்நுட்பம்
உலக அளவில் கார் உற்பத்தியில் 5-ஆம் இடத்தில் உள்ள இந்தியா, வர்த்தக வாகன உற்பத்தியில் 7-ஆம் இடத்திலும், இருசக்கர வாகன உற்பத்தியில் முதலிடத்திலும் உள்ளது. வாகனம் மற்றும் வாகன உதிரிபாக உற்பத்தியில், உலகளாவிய வாகன தொழில்நுட்பங்களை பின்பற்றி வரும் இந்திய வாகன தொழில்துறை, பயனாளிகள் நலன் சார்ந்த புதுமையான உற்பத்தி முறைகளையும் பயன்படுத்தி வருகிறது. உலகின் பிற நாடுகளில் தயாரிக்கப்படும் வாகனங்களின் தரத்திற்கேற்ப இந்தியாவிலும் உற்பத்தி செய்யப்படுகிறது.
வாகன தொழில்துறையில் வேகமாக மாறிவரும் தொழில்நுட்பம், பெட்ரோலிய எரிபொருள் வளம் குறைவு, எரிபொருள் இறக்குமதி அளவு அதிகரிப்பு, சுற்றுச் சூழல் சீர்கேடு மற்றும் பருவநிலை மாற்றம் போன்றவற்றை கருத்தில் கொள்ளும்போது, இந்தியாவிலும் புதுமையான தொழில்நுட்பங்களை பின்பற்ற வேண்டியது அவசியமாகிறது.
வாகன உற்பத்தி மற்றும் தரப் பரிசோதனைக்கான கட்டமைப்பு வசதிகளை மேம்படுத்துவதற்கு, வாகனம் மற்றும் வாகனம் சார்ந்த தொழில் வளர்ச்சிக் கவுன்சில் நிதியை, புனேயில் உள்ள இந்திய வாகன ஆராய்ச்சி சங்கம் மற்றும் கல்வி நிறுவனங்களுக்கு வழங்குவதன் மூலம், வாகனத் தொழில்துறையில் அந்தந்த காலத்திற்கேற்ற தொழில்நுட்ப கண்டுபிடிப்புகளை மேற்கொள்ள மத்திய அரசின் கனரக தொழில்துறை ஆதரவளிக்கும்.
மக்களவையில் இன்று கேள்வி ஒன்றுக்கு எழுத்துமூலம் பதில் அளித்த மத்திய கனரக தொழில்கள் மற்றும் பொதுநிறுவனங்கள் துறை இணையமைச்சர் திரு. பாபுல் சுப்ரியோ இத்தகவலை தெரிவித்தார்.
------------
(Visitor Counter : 228
பிரதமர் அலுவலகம்
டோக்கியோ ஒலிம்பிக்கிற்கு ஜப்பான் பிரதமருக்கு பிரதமர் வாழ்த்துகளைத் தெரிவித்துள்ளார்
டோக்கியோ ஒலிம்பிக் 2020க்காக ஜப்பான் பிரதமர் யோஷிஹைட் சுகாவுக்கு பிரதமர் திரு நரேந்திர மோடி தனது வாழ்த்துகளைத் தெரிவித்துள்ளார்.
இது தொடர்பாக சுட்டுரை வாயிலாக வெளியிட்டுள்ள செய்தியில், "டோக்கியோ 2020 ஒலிம்பிக்ஸ் மற்றும் பாராலிம்பிக்ஸை மிகச் சிறப்பாக நடத்துவதற்கு பிரதமர் யோஷிஹைட் சுகாவுக்கு எனது வாழ்த்துகளைத் தெரிவித்துக் கொள்கிறேன். டோக்கியோ 2020 ஒலிம்பிக்கில், உலகின் சிறந்த விளையாட்டு வீரர்களின் நம்பமுடியாத சாதனை நிகழ்வுகளை நாங்கள் எதிர்நோக்குகிறோம் " என்று கூறியுள்ளார்.
(
PIB Headquarters
மலேசியாவில் இருந்து, வந்தே பாரத் திட்ட  விமான சேவைக்கு சென்னை சுங்கத் துறை திங்கள்கிழமை ஏற்பாடு.
வந்தே பாரத் திட்டத்தின் கீழ் நான்காவது குழுவின் விமானப் பயணத்துக்கு சென்னை விமான நிலையத்தில் மே 11ஆம் தேதி சென்னை சுங்கத் துறை எளிமையான வகையில் ஏற்பாடுகளை செய்து கொடுத்திருந்தது. மலேசியாவில் கோலாலம்பூரில் இருந்து ஏர் இந்தியா எக்ஸ்பிரஸ் IX 687 என்ற அந்த விமானம் இரவு 11.10 மணிக்கு சென்னையில் சர்வதேச விமான நிலையத்தில் தரையிறங்கியது.
மலேசியாவில் இருந்த இந்தியர்களை வெளியேற்றி அழைத்து வந்த அந்த விமானத்தில் 180 பயணிகள் இருந்தனர். அதில் 58 ஆண்கள், 119 பெண்கள், 3 குழந்தைகள் இருந்தனர். 3 பயணிகள் சக்கர நாற்காலியைப் பயன்படுத்துபவர்களாக இருந்தனர். அனைவருக்கும் சுங்கத் துறை அனுமதிகள் எளிதாக அளிக்கப்படும் வகையில் ஏற்பாடுகள் செய்யப்பட்டிருந்தன.
கோவிட்-19 நோய்த் தாக்குதல் சூழ்நிலையில் மார்ச் 22 ஆம் தேதியில் இருந்து அனைத்து சர்வதேச விமானச் சேவைகளும் நிறுத்தி வைக்கப்பட்டுள்ளன. கோவிட்-19 பாதிப்பால் வெளிநாடுகளில் சிக்கியுள்ள இந்தியர்களை வந்தே பாரத் திட்டத்தின் கீழ் அழைத்து வருவதற்கான மத்திய அரசின் திட்டம் மே 7 முதல் மே 13 வரை செயல்படுத்தப்படுகிறது. இதன் கீழ் சென்னைக்கு 11 விமான சேவைகள் இயக்கப்பட உள்ளன.
வந்தே பாரத் திட்டத்தின் கீழ், அடுத்த சில நாட்களில், வங்கதேசம், அமெரிக்கா, பிரிட்டன், ஓமன், கோலாலம்பூர், பிலிப்பைன்ஸில் இருந்து விமானங்கள் சென்னை சர்வதேச விமான நிலையத்துக்கு வரவுள்ளன.
அறிவியல் மற்றும் தொழில்நுட்பத்துறை
பிராணவாயு செறிவூட்டிகளின் முக்கிய பாகங்கள், புதிய கண்டுபிடிப்புகளின் ஆராய்ச்சி மற்றும் மேம்பாட்டிற்கான திட்ட முன்மொழிவுகள் வரவேற்பு
கொவிட்-19 பெருந்தொற்றை எதிர்கொள்வதற்காக அவசர கால மருத்துவ தேவையாக உள்ள பிராணவாயு செறிவூட்டிகளை இந்தியாவில் தயாரிப்பதற்காக அது தொடர்பான முக்கிய பாகங்கள் மற்றும் கண்டுபிடிப்புகளில் ஆராய்ச்சி மற்றும் மேம்பாட்டில் ஈடுபடும் புதிய முன்முயற்சியை அரசு விரைவில் மேற்கொள்ள உள்ளது.
உலக சுகாதார அமைப்பினால் அத்தியாவசிய மருத்துவ உபகரணங்களின் பட்டியலில் இடம் பெற்றிருந்த போதும், மருத்துவ அவசர காலத்தில் விலைமதிப்பில்லா பொருளாகவே பிராணவாயு நீடிக்கிறது.
இந்த முன்முயற்சியின்படி, பிராணவாயு செறிவூட்டிகளின் தயாரிப்பில் ஆராய்ச்சிகளை மேற்கொண்டு, புதிய கண்டுபிடிப்புகளை உருவாக்குவதற்காக கல்வி மற்றும் ஆராய்ச்சி நிறுவனங்கள்/ ஆய்வகங்கள், பல்கலைக்கழகங்கள் மற்றும் மருத்துவ நிறுவனங்களைச் சேர்ந்த விஞ்ஞானிகள், புதுமை நிறுவனங்கள், அறிவியல் மற்றும் தொழில்நுட்பத் துறையின் கீழ் இயங்கும் அறிவியல் மற்றும் பொறியியல் ஆராய்ச்சி வாரியத்தின் தொழில் நிறுவனங்களின் திட்ட முன்மொழிவுகள் வரவேற்கப்படுகின்றன
தொழில் துறையைச் சேர்ந்த விஞ்ஞானிகள், கல்வி/ ஆராய்ச்சி நிறுவனங்களைச் சேர்ந்த ஆய்வாளர்களுடன் இணைந்து இணை- ஆராய்ச்சியாளராக பணியாற்ற வேண்டும். ஆராய்ச்சி மற்றும் மேம்பாட்டிற்கான நிதி, அறிவியல் மற்றும் தொழில்நுட்பத் துறையின் தொழில்நுட்ப மேம்பாட்டு வாரியத்தின் பரிந்துரைக்கு அனுப்பிவைக்கப்படும். இந்தத் திட்டத்திற்கான கால அவகாசம் ஒரு வருடமாகும்.
http://www.serbonline.in/ என்ற அறிவியல் மற்றும் பொறியியல் ஆராய்ச்சி வாரியத்தின் இணையதளத்தில் குறிப்பிடப்பட்டுள்ள வழிமுறையில் ஜூன் 15- ஆம் தேதி அன்றோ அல்லது அதற்கு முன்னதாகவோ திட்ட முன்மொழிவுகள் சமர்பிக்கப்பட வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720877
பிரதமரின் பொருளாதார ஆலோசனைக் குழு
இந்தியாவின் வளர்ச்சிப் பாதை மிக அதி விரைவாக உள்ளது என்று சமீபத்தில் வெளியான உள்நாட்டு மொத்த உற்பத்தி மதிப்பீடு தெரிவிக்கிறது: பிரதமரின் பொருளாதார ஆலோசனைக் குழுத்தலைவர்
2018-19-ம் ஆண்டின் முதல் காலாண்டு  மொத்த உள்நாட்டு உற்பத்தி மதிப்பீடுகளை புள்ளியியல், திட்ட அமலாக்க அமைச்சகத்தின் மத்திய புள்ளியியல் அலுவலகம் வெளியிட்டுள்ளது. இதன்படி, 2018 ஏப்ரல் முதல் ஜூன் வரையிலான காலத்திற்கு மொத்த உள்நாட்டு உற்பத்தி வளர்ச்சி வீதம், 8.2 சதவீதமாக மதிப்பிடப்பட்டுள்ளது. சென்ற ஆண்டு இதே காலத்தில் வளர்ச்சி வீத மதிப்பீடான 5.6 சதவீதத்தோடு ஒப்பிடுகையில் இது குறிப்பிடத்தக்க அளவு உயர்வாகும். இது இந்தியாவின் வளர்ச்சி அதிக வேகத்துடன் உள்ளது என்பதை குறிக்கிறது. பொருளாதாரத்தின் அடிப்படைகள் தொடர்ந்து வலுவாகவே உள்ளது என்பதை இது உறுதி செய்துள்ளது. நிலையான விலைகளில் மொத்த உள்நாட்டு உற்பத்தி மதிப்பீடு 2018-19-ன் முதலாவது காலாண்டில் ரூ.33.74 லட்சம் கோடியாகும் என மத்திய புள்ளியியல் அலுவலகம் மதிப்பிட்டுள்ளது. இந்த அளவு 2017-18-லும், 2016-17-லிலும் இதே காலத்தில் முறையே ரூ.31.18 லட்சம் கோடியாகவும், ரூ.29.42 லட்சம் கோடியாகவும் இருந்தது.
இந்த மேம்பாட்டை வரவேற்றுள்ள பிரதமரின் பொருளாதார ஆலோசனைக் குழுத்தலைவர் டாக்டர் பிவேக் டெப்ராய், இந்தியாவின் வளர்ச்சிப் பாதை மிக அதி விரைவாக உள்ளது என்று இந்த உள்நாட்டு மொத்த உற்பத்தி மதிப்பீடு தெரிவிப்பதாக கூறியுள்ளார். அமைப்புச் சீர்த்திருத்தங்கள், தற்போதைய கொள்கைத் திட்டங்கள் தங்களின் திறம்பட்ட அமலாக்கம் ஆகியனவே இதற்குக் காரணம் என்றார்.
வரும் காலாண்டுகளி்ல் சாதகமான பருவமழை வேளாண் உற்பத்தியையும், ஊரக நுகர்வையும் மேலும் உயர்த்தும் என்று எதிர்பார்க்கப்படுகிறது.
------
(Visitor Counter : 110
PIB Headquarters
எல்.டி.டி.ஈ இயக்கத்தின் மீது விதிக்கப்பட்டுள்ள தடைக் காலத்தை மத்திய அரசு மேலும் ஐந்தாண்டுகளுக்கு நீடித்துள்ளது
சட்டத்திற்கு எதிரான நடவடிக்கைகளை தடுக்கும் சட்டம் 1967  பிரிவு-3-ன் கீழ்,  மற்றும்  துணைப்பிரிவுகளின் அடிப்படையில் தமிழ் ஈழ விடுதலைப் புலிகள்  இயக்கத்தின் மீதான தடையை மத்திய அரசு மேலும் ஐந்தாண்டுகளுக்கு நீடித்துள்ளது. இன்று வெளியிடப்பட்ட அறிக்கையின் படி இது உடனடியாக அமலுக்கு வரும்.
அரசு வெளியிட்டுள்ள அறிக்கையில் இந்தியாவின் இறையாண்மைக்கு தீங்கு விளைவிக்கும் வகையில், வன்முறை சார்ந்த நடவடிக்கைகளில் எல்.டி.டி.ஈ தொடர்ந்து ஈடுபட்டு வருவதாகவும், இந்திய குடிமக்களுக்கு பெரும் தீங்கு விளைவிக்கும் வகையில் தொடர்ந்து இந்தியாவுக்கு எதிரான நிலையை கடைபிடிப்பதாகவும் தெரிவிக்கப்பட்டுள்ளது.
ஜல்சக்தி அமைச்சகம்
நியூயார்க்கில் நடந்த ஐ.நா. தண்ணீர் மாநாட்டில் நமாமி கங்கை பற்றிய குழு விவாதத்தில் மத்திய ஜல் சக்தி அமைச்சர் உரை
2023-ம் ஆண்டு மார்ச் 23-ம் தேதியன்று நியூயார்க்கில் உள்ள ஐக்கிய நாடுகளின் தலைமையகத்தில் நடைபெற்ற 2023 ஐ.நா தண்ணீர் மாநாட்டில், 'நமாமி கங்கே - கங்கை நதி மற்றும் அதன் சுற்றுச்சூழலின் பாதுகாப்பு மற்றும் புத்துயிர் பெறுவதற்கான ஒருங்கிணைந்த மற்றும் முழுமையான அணுகுமுறை' என்ற குழு விவாதத்தில் மத்திய ஜல் சக்தி துறை அமைச்சர் திரு. கஜேந்திர சிங் ஷெகாவத் சிறப்புரை ஆற்றினார்.
தலைமை உரை ஆற்றிய திரு.கஜேந்திர சிங் ஷெகாவத், “கங்கைக் கரையிலுள்ள நகரங்களில் தூய்மை கங்கை இயக்கம் ஒரு வலுவான கழிவுநீர் சுத்திகரிப்பு உட்கட்டமைப்பை வெற்றிகரமாக உருவாக்கியுள்ளதாகவும், இதன் விளைவாக நீரின் தரம் மேம்பட்டு பல்லுயிர்ப் பெருக்கம் ஏற்பட்டுள்ளதாகவும் குறிப்பிட்டார்.
இந்தியா நீர் மேலாண்மையில் 240 பில்லியன் டாலர்களுக்கும் அதிகமான முதலீடுகளைக் கொண்டுள்ளது என்றும், உலகின் மிகப்பெரிய அணை மறுசீரமைப்புத் திட்டத்தையும், நாட்டின் நிலத்தடி நீர் நிலைகளை மீட்டெடுக்கும் முயற்சிகளையும் செயல்படுத்தி வருவதாகவும் திரு.ஷெகாவத் கூறினார். தூய்மை கங்கை திட்டத்தை வெற்றியடையச் செய்வதில் பொதுமக்கள் பங்களிப்பின் முக்கியத்துவத்தை எடுத்துரைத்த அவர், லட்சக்கணக்கான மக்கள் ஆற்றின் சுற்றுச்சூழலுடன் தொடர்புகொள்வதன் மூலம், நதி தொடர்பான பிரச்சினைகள் குறித்த விழிப்புணர்வில் பெரிய எழுச்சி ஏற்பட்டுள்ளதாகவும் கூறினார்.
2020-ம் ஆண்டில், இந்தியாவும் டென்மார்க்கும் இணைந்து அதிகரித்து வரும் மக்கள்தொகைக்கு ஏற்ப, சுத்தமான தண்ணீரை உறுதி செய்வதற்கான மூலோபாய கூட்டாண்மையை உருவாக்கியது என்றும் அவர் கூறினார்.
தண்ணீரை நிர்வகிக்க மத்திய அரசு மேற்கொண்டு வரும் முயற்சிகள் குறித்தும், கடந்த 20 ஆண்டுகளாக இந்தியா ஏற்றுக்கொண்ட முக்கிய கொள்கைகள் குறித்த "சிற்றலைகள்: இந்தியாவின் நிலையான நீர் மேலாண்மை கதை" என்ற தலைப்பிலான புத்தகம் இந்த அமர்வின் போது வெளியிடப்பட்டது.
டென்மார்க் சுற்றுச்சூழல் துறை அமைச்சர் எச்.இ.மேக்னஸ் ஹியூனிக், தூய்மை கங்கை தேசிய இயக்கத்தின் இயக்குநர் ஜெனரல் திரு.ஜி.அசோக் குமார், நெதர்லாந்தின் சிறப்பு நீர் தூதர் ஹென்க் ஓவிங்க் உள்ளிட்ட பலர் இந்த அமர்வில் கலந்து கொண்டனர்.
பெட்ரோலியம் மற்றம் இயற்கை எரிவாயு அமைச்சகம்
பெட்ரோலியம், இயற்கை எரிவாயு மற்றும் ஸ்டீல் துறை அமைச்சர் திரு தர்மேந்திர பிரதான், ரஷிய எரிசக்தித் துறை அமைச்சர் திரு அலெக்சாண்டர் நோவாக் ஆகியோர் காணொளி மூலம் கலந்துரையாடல்.
பெட்ரோலியம், இயற்கை எரிவாயு மற்றும் ஸ்டீல் துறை அமைச்சர் திரு தர்மேந்திர பிரதான், ரஷிய எரிசக்தித் துறை அமைச்சர் திரு அலெக்சாண்டர் நோவாக் ஆகியோர் 2020 மே 6 ஆம் தேதி காணொளி மூலம் கலந்துரையாடினர். உலக அளவில் கச்சா எண்ணெய் மற்றும் இயற்கை எரிவாயு சூழ்நிலை குறித்தும், கச்சா எண்ணெய், இயற்கை எரிவாயு மற்றும் நிலக்கரி தொடர்பான துறைகளில் இருதரப்பு ஒத்துழைப்புகள் குறித்தும் இருவரும் பேச்சு நடத்தினர்.
சமீபத்தில் கையெழுத்திடப்பட்ட OPEC+ ஒப்பந்தம் பற்றி இந்திய அமைச்சருக்கு அமைச்சர் நோவாக் தகவல்களைத் தெரிவித்தார். உலக எரிசக்தி சந்தையில் ஸ்திரத்தன்மையை உருவாக்கவும், நிலவரங்களை யூகிப்பதிலும் இந்த ஒப்பந்தம் முக்கியமான ஒரு நடவடிக்கையாக இருக்கும் என்று வரவேற்பு தெரிவித்த அமைச்சர் பிரதான், நுகர்வு நாடு என்கிற வகையில் இந்தியாவுக்கு இது முக்கியமானதாக உள்ளது என்று தெரிவித்தார். இருதரப்பு பங்காளராக இந்தியா அளிக்கும் பங்களிப்பை ரஷிய அமைச்சர் பாராட்டினார். ஹைட்ரோகார்பன் நுகர்வில் முக்கியமான நாடாக இருப்பதாகவும் அவர் குறிப்பிட்டார். இந்தியப் பொருளாதாரம் தொடர்ந்து ஹைட்ரோகார்பன்களின் தேவைக்கான மையமாக இருக்கும் என்று அமைச்சர் பிரதான் கூறினார்.
வோஸ்ட்டோக் திட்டத்தில் ரோஸ்நெஃப்ட் திட்டம், எல்.என்.ஜி. க்கு நோவாடெக் வழங்கல், கெயில் மற்றும் காஜ்புரோம் இடையிலான ஒத்துழைப்பு, காஜ்புரோம்நெப்ஃட் உடன் கூட்டுத் திட்டங்கள், இந்தியன் ஆயில் நிறுவனத்துக்கு ரோஸ்நெஃப்ட் கச்சா எண்ணெய் வழங்குதல் உள்ளிட்ட இரு நாடுகளும் இணைந்து செயல்படுத்தும் திட்டங்கள் பற்றி இரு அமைச்சர்களும் ஆய்வு செய்தனர். கோவிட்-19 நோய்த் தாக்குதல் காரணமாக எதிர்பாராத சூழ்நிலைகள் ஏற்பட்டுள்ள நிலையிலும், இந்தியாவின் ஒத்துழைப்பு தொடர்வது குறித்து ரஷிய தரப்பில் பாராட்டு தெரிவிக்கப்பட்டது. இந்தியாவின் எரிசக்தித் தேவைகளுக்கு ஆதரவாக இருப்போம் என்று அமைச்சர் நோவாக் மீண்டும் உறுதியளித்தார்.
நிலக்கரித் துறையில் ஒத்துழைப்பு குறித்து இந்தக் கலந்துரையாடலில் முக்கியத்துவம் அளிக்கப்பட்டது. 2019 செப்டம்பரில் இந்தியப் பிரதமர் திரு நரேந்திர மோடி ரஷியாவுக்குப் பயணம் மேற்கொண்ட போது தொடங்கப்பட்ட முயற்சியில் கணிசமான முன்னேற்றம் ஏற்பட்டிருப்பதாகவும் தெரிவிக்கப்பட்டது.
உலக எரிசக்தி சூழலில் தற்போது எழுந்துள்ள சவால்களை மதிப்பீடு செய்வதற்கு இரு தரப்பிலும் ஒப்புக்கொள்ளப்பட்டது. உலகப் பொருளாதாரம் புத்துயிர் பெறுவதில் முக்கிய பங்கு வகிக்கப் போகும் முயற்சிகளில் இந்தியாவின் பங்கு முக்கியமானதாக இருக்கும் என்றும் கலந்துரையாடலில் தெரிவிக்கப்பட்டது.
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 180.14 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 180.14 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.49 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1803770
பழங்குடியினர் நலத்துறை அமைச்சகம்
திரு. அர்ஜுன் முண்டா பீகார் வெள்ளத்தால் பாதிக்கப்பட்டவர்களுக்கு “மருத்துவ பொருட்கள் ஏற்றி செல்லும் வண்டியை” கொடியசைத்து அனுப்பி வைத்தார்
பீகாரில் வெள்ளத்தால் பாதிக்கப்பட்டவர்களுக்கு மத்திய பழங்குடி விவகாரங்கள் துறை அமைச்சர் திரு. அர்ஜுன் முண்டா இன்று “மருத்துவப் பொருள்கள் ஏற்றிச் செல்லும் வண்டியை” கொடியசைத்து அனுப்பி வைத்தார். பதினைந்து லட்ச ரூபாய் அளவிலான மருந்துப் பொருள்களை டெல்லியின் ஜோர்பாக், தாகூர்த்ரா அறக்கட்டளை வழங்கியுள்ளது. வெள்ளத்தால் பாதிக்கப்பட்டவர்களுக்கு சேவை செய்வதற்காக சுமார் இரண்டாயிரம் தன்னார்வலர்கள் களத்தில் பணியாற்றி வருகின்றனர்.
இந்நிகழ்ச்சியில் உரையாற்றிய திரு. அர்ஜுன் முண்டா, ஓய்வுபெற்ற ஐ.ஏ.எஸ் அதிகாரி திரு. போரே லாலின் மற்றும் தாகூத்வாராவின் அவரது தோழர்கள் ஆகியோரின் உன்னத முயற்சியைப் பாராட்டினார். சமுதாயத்திற்கான அவர்களின் தன்னலமற்ற சேவை மீதான நம்பிக்கையின் காரணமாக, அவரது குழுவினர் எடுத்த தீவிர முயற்சிகள் பீகாரில் வெள்ளத்தால் பாதிக்கப்பட்டவர்களுக்கு அவர்களுக்குத் தேவைப்படும் சரியான நேரத்தில் கிடைத்துள்ளன. தாகூர்த்வாரா அறக்கட்டளைக்கும், அவர்களின் தாராள ஆதரவுக்கும் நன்றி தெரிவித்தார்.
பிரதமர் அலுவலகம்
தூய்மை இந்தியா இயக்கத்திற்கு ஆதரவாக பேசிய இ-ரிக்க்ஷா ஓட்டுனர் அடித்து கொலை; குடும்பத்தினருக்கு பிரதமர் ரூ. ஒரு லட்சம் நிதி நிவாரணம் அறிவிப்பு
புது தில்லியில் பொது இடத்தில் சிறுநீர் கழிக்க முயன்ற இருவரை தடுத்து நிறுத்திய இ-ரிக்க்ஷா ஓட்டுநர் திரு. ரவீந்திர குமார் அடித்து கொல்லப்பட சம்பவத்தில், ஓட்டுநரின் குடும்பத்தினருக்கு பிரதமர் திரு. நரேந்திர மோடி ரூ. ஒரு லட்சம் நிதி நிவாரணம் வழங்கியுள்ளார். இந்த சம்பவத்திற்கு கண்டனம் தெரிவித்த பிரதமர், இந்த மனித விரோத செயல் புரிந்த குற்றவாளிகளை கண்டுபிடித்து, தண்டிக்க வேண்டும் என்று கூறினார். வெளிநாடு பயணம் மேற்கொண்டுள்ள நிலையில் பிரதமர் திரு. நரேந்திர மோடி இந்த நிவாரண உதவியை வழங்கி உத்தரவிட்டுள்ளார்.
முன்னதாக மத்திய நகர்ப்புற வளர்ச்சி மற்றும் தகவல் மற்றும் ஒலிபரப்பு துறை அமைச்சர் திரு. வெங்கையா நாயுடு புது தில்லி ஜி.டி.பி நகரில் உள்ள அந்த இ-ரிக்க்ஷா ஓட்டுநர் குடும்பத்தினரை சந்தித்தார். தன்னுடைய சம்பளத்தில் இருந்து ரூ. 50,000-ற்கான காசோலையை வழங்கிய அமைச்சர், ஓட்டுநரின் இந்த செயலை பாராட்டினார். குற்றவாளிகள் தண்டிக்கப்படவேண்டும் என்று அமைச்சர் திரு. வெங்கையா நாயுடு வலியுறுத்தினார்.